Posl. br. 14. St-1304/2016

[bookmark: _GoBack]REPUBLIKA HRVATSKA
TRGOVAČKI SUD U RIJECI

Z A P I S N I K
od 14. ožujka 2017. godine

Sastavljen kod Trgovačkog suda u Rijeci, radi izjašnjenja o prijedlogu i rasprave o uvjetima za otvaranje stečajnog postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391

OD SUDA PRISUTNI:
Vera Jelenović, stečajni sudac
Nika Ostojić, zapisničar

Početak u 10,45 sati.

Utvrđuje se da su na današnje ročište pristupili:

Za predlagatelja: nitko, dostava poziva uredna
Za dužnika: Ivona Petrović, zakonski zastupnik
Privremeni stečajni upravitelj: Zdravko Krznar 

Sud je uvidom u prijedlog za stečaj i dopis Financijske agencije od 17. siječnja 2017. godine  utvrdio kako dužnik ispunjava uvjete za stečaj s obzirom da je nesposoban za plaćanje.
Iz izvješća privremenog stečajnog upravitelja od 3. ožujka 2017. godine za utvrditi je kako dužnik nema imovine dostatne za pokriće troškova stečajnog postupka.
Dužnikov zakonski zastupnik ističe kako sa sobom ima cjelokupan iznos blokade koji je voljna platiti odmah i tako nastaviti sa dužnikom poslovati izvan stečaja. Navodi da je sa svojim knjigovođom već utvrdila da je to moguće izvesti. Na izričit upit suda navodi da će ako sud sada prekine ročište na cca sat vremena nakon toga donijeti potvrdu Fine da dužnik više nije u blokadi odnosno da ne ispunjava uvijete za stečaj. 
Privremeni stečajni upravitelj u cijelosti ustraje pri svom izvješću te prilaže u spis podnesak s osobnim podacima i obrazloženim troškovima koje je imao tokom. Ističe da je poslovno spriječen pristupiti ovom ročištu u 11:50 sati.

Sud donosi 

					rješenje

Ovo ročište se u 10:50 sati ukida, te će se nastaviti u 11:50 sati.
Utvrđuje se da u 11:50 sati ročištu ponovno pristupa Ivona Petrović koja ističe da je u ovih sat vremena na račun dužnika osobno uplatila nešto više od iznosa blokade računa, ali su joj u Fini rekli kako će potvrdu da dužnik više ne ispunjava uvijete za stečaj moći dobiti tek sutra. Ističe kako će tu potvrdu odmah dostaviti sudu. 
Sud upućuje dužnikovog zakonskog zastupnika kako će se prethodni postupak, u slučaju da sud primi navedenu potvrdu prije proteka roka od 15 dana  sukladno odredbi članka 132. stavak 1. i 2. Stečajnog zakona (objavljen u NN 71/15), rješenjem obustaviti. 
S obzirom na trenutno činjenično stanje u spisu, za zaključiti je da bi se troškovi stečajnog postupka mogli podmiriti jedino ako bi netko predujmio minimalno (u skladu s navedenim izvješćem privremenog stečajnog upravitelja) 25.000,00 kn, od čega se 20.000,00 kn  odnosi na nagradu i izdatke privremenog stečajnog upravitelja i stečajnog upravitelja, a 5.000,00 kn na ostale troškove.

	Sud donosi
r j e š e n j e

1. Pozivaju se osobe koje imaju pravni interes za provedbom stečajnoga postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391 da u roku od 15 dana uplate predujam za namirenje troškova prethodnoga i otvorenoga stečajnog postupka u iznosu od 25.000,00 kn na prolazni depozit suda koji se vodi kod Hrvatske poštanske banke d.d. Zagreb broj HR59 2390 0011 3000 0270 3.
1. Ako osobe iz točke I. ovoga rješenja ne predujme traženi iznos, sud će donijeti rješenje o otvaranju i zaključenju stečajnoga postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391.

Obrazloženje

		Predlagatelj je podnio sudu prijedlog za otvaranje stečajnog postupka nad dužnikom FAMILY CAFFE jednostavno društvo s ograničenom odgovornošću za ugostiteljstvo Dražice, Dražičkih boraca 59, OIB: 24862628221, MBS: 040333391.
Dana 12. siječnja 2017. godine doneseno je rješenje ovog suda posl. br. St-1304/2016 kojim je pokrenut prethodni postupak radi utvrđivanja uvjeta za otvaranje stečajnog postupka nad dužnikom.
Uvidom u prijedlog Financijske agencije za otvaranje stečajnog postupka nad dužnikom i podnesak Financijske agencije od 17. siječnja 2017. godine, sud je utvrdio da je dužnik nesposoban za plaćanje, te da su time ispunjeni uvjeti za otvaranje stečajnog postupka iz čl. 4. Stečajnog zakona. Što se tiče imovine, spisu nisu priloženi dokazi o postojanju dužnikove imovine dostatne za pokriće troškova stečajnog postupka, a postojanje iste imovine nije utvrdio ni privremeni stečajni upravitelj.
Prema odredbi članka 132. stavak 1. i 2. Stečajnog zakona (objavljen u NN 71/15), ako prije otvaranja stečajnoga postupka sud utvrdi da imovina dužnika koja bi ušla u stečajnu masu nije dovoljna ni za namirenje troškova toga postupka ili je neznatne vrijednosti, rješenjem će pozvati osobe koje imaju pravni interes za provedbom stečajnoga postupaka da u roku od 15 dana uplate predujam za namirenje troškova prethodnoga i otvorenoga stečajnog postupka. Ako na taj način pozvane osobe ne predujme traženi iznos, sud će donijeti rješenje o otvaranju i zaključenju stečajnoga postupka.
Slijedom navedenog, a na temelju citiranih zakonskih odredbi, odlučeno je kao u izreci ovog rješenja.
Rijeka, 14. ožujka 2017. godine

                                                                                                        Sudac
                                                                                                 Vera Jelenović 

UPUTA O PRAVNOM LIJEKU:
	Protiv  ovog  rješenja nezadovoljna stranka može podnijeti žalbu u roku od 8 dana od   dana primitka istog. Žalba  se podnosi putem ovog  suda u tri  istovjetna primjerka, a o žalbi odlučuje Visoki trgovački sud  Republike  Hrvatske.

Dovršeno u 12:00 sati.

Sudac                        

